మధుమేహం
ప్రపంచ ఆరోగ్య సంస్థ గుర్తించిన మూడు డయాబెటిస్ మెల్లిటస్ రకాలు: వివిధ రకాల కారణాల వల్ల కలిగే డయాబెటిస్ మెల్లిటస్ టైప్ 1, డయాబెటిస్ మెల్లిటస్ టైప్ 2 మరియు జెస్టేషనల్ డయాబెటిస్ (గర్భిణీలలో వచ్చే డయాబెటిస్) . అయినా, అన్ని రకాల మధుమేహాలకు మూల కారణం క్లోమ గ్రంధిలోని బీటా కణాలు పెరిగిన గ్లూకోస్ స్థాయిని అరికట్టడానికి సరిపడినంత ఇన్సులిన్‌ను ఉత్పత్తి చేయలేకపోవడమే . మొదటి రకం డయాబెటిస్ సాధారణంగా బీటా కణాలను మన శరీరం స్వయంగా నాశనం చేయడం (ఆటోఇమ్యూనిటీ) వల్ల కలుగుతుంది. రెండవ రకం డయాబెటిస్‌లో ఇన్సులిన్ నిరోధకత వస్తుంది. దీనివల్ల అధికంగా ఇన్సులిన్ కావలసి వస్తుంది, బీటా కణాలు ఈ డిమాండ్ తట్టుకోలేనప్పుడు డయాబెటిస్ కలుగుతుంది. జెస్టేషనల్ డయాబెటిస్‌లో కూడా ఇన్సులిన్ నిరోధకత అగుపిస్తుంది.
రక్త సంబంధ వ్యాధులు
రోగములు మరియు సంబంధిత ఆరోగ్య సమస్యల యొక్క అంతర్జాతీయ గణాంక వర్గీకరణ 10వ రివిజను (ICD-10) అంటే రోగములు మరియు వాటి లక్షణములు,గుర్తులు,అసాధారణ విషయములు,ఫిర్యాదులు;రోగ కారకమైన సామాజిక పరిస్థితులు మరియు బయటి కారణాలు, వీటి అన్నిటి యొక్క సమగ్ర కోడింగ్ విధానం. దీనిని వర్గీకరించినది ప్రపంచ ఆరోగ్య సంస్థ (WHO) [1]. ఈ పేజీలో ICD-10 చాప్టరు III: రక్తము మరియు ఇతర సంబంధ అవయవాల వ్యాధులు మరియు రోగనిరోధక వ్యవస్థకు సంబంధించిన వ్యాధులకు సంబంధించిన సమాచారం ఉంది.